แรงขายหุ้นบิ๊กแคปฉุด SET ภาคบ่ายดิ่ง 12.82 จุด
แรงขายหุ้นบิ๊กแคปฉุด SET ภาคบ่ายดิ่ง 12.82 จุด โดยล่าสุด ณ เวลา 14.53 น. ดัชนีอยู่ที่ระดับ 1,777.98 จุด ลดลง 12.82 จุด หรือ 0.72% มูลค่าการซื้อขาย 3.40 หมื่นล้านบาท
4 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.53 น. อยู่ที่ระดับ 1,777.98 จุด ลดลง 12.82 จุด หรือ 0.72% มูลค่าการซื้อขาย 3.40 หมื่นล้านบาท โดยปัจจัยที่ส่งผลให้ดัชนีปรับตัวลดลงแรงมาจากแรงเทขายหุ้นขนาดใหญ่ อาทิ PTT, SCC, IVL, BAY, BBL, KBANK
ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นเปิดช่วงบ่ายมาได้ปรับตัวลงไปกว่า 10 จุด น่าจะมีปัจจัยมาจากการขายทำกำไรระยะสั้นในหุ้นกลุ่มพลังงานและปิโตรเคมี จากก่อนหน้านี้หุ้นกลุ่มดังกล่าวก็ถือว่าเป็นกลุ่มที่ Outperform ตลาดมาหลายเดือน ประกอบกับตลาดหุ้นน่าจะเพิ่งมาตอบรับกับประเด็นที่ธนาคารกลางสหรัฐ (เฟด) มีโอกาสปรับขึ้นดอกเบี้ยจำนวน 4 ครั้งในปีนี้ หลังจากที่ตลาดภูมิภาคได้ปรับตัวลงไปแล้วเมื่อวานนี้ พร้อมให้แนวรับ 1,770 จุด และแนวต้าน 1,790 จุด
10 หุ้นกดดัชนี
